**Zmluva na výkon stavebného dozoru**

uzatvorená v zmysle § 269 ods. 2 zákona č. 513/1991 Zb. Obchodného zákonníka v znení neskorších zmien a doplnkov (ďalej iba „ Zmluva“ )

**ZMLUVNÉ STRANY**

**1.1** **Objednávateľ**: **Mesto Fiľakovo**

Radničná 25, 986 01 Fiľakovo

Štatutárny orgán : Mgr. Attila AGÓCS, PhD. – primátor mesta

 Bankové spojenie: VÚB Slovensko a.s.

IBAN: SK33 0200 0000 0029 1559 6059

 IČO: 00316 075

 DIČ : 202 111 5052

 Osoby oprávnené rokovať

 - vo veciach zmluvných JUDr. Norbert Gecso

 - vo veciach technických Ing.arch. Erika ANDERKOVÁ

 Telefón: 047 - 4381001

 E-mail: erika.anderkova@filakovo.sk

a

* 1. P**oskytovateľ**:

 Sídlo:

 tel/fax:

 E-mail:

 Štatutárny zástupca vo veciach

 a/ technických:

 b/ zmluvných:

IČO:

 DIČ:

 Bankové spojenie:

 číslo účtu:

 IBAN:

**Článok 1**

**PREDMET ZMLUVY**

**1.1** Poskytovateľ sa zaväzuje, že pre objednávateľa zabezpečí výkon stavebného dozoru v rámci investičnej akcie „**REVITALIZÁCIA BÝVALEJ PRIEMYSELNEJ ZÓNY NA ŠÁVOĽSKEJ CESTE BROWN FIELD FIĽAKOVO“** v areály bývalej priemyselnej zóny v rozsahu podľa článku 2 tejto Zmluvy.

**1.2** Kontrolnou činnosťou stavebný dozor sleduje, či sa stavba uskutočňuje v súlade s platnými technickými normami, právnymi predpismi a so zmluvou o dielo č. \_\_\_\_\_\_\_\_\_\_\_\_\_\_\_*(doplní sa po vykonaní VO na realizáciu stavby)*, účinne uzatvorenou medzi Mestom Fiľakovo a \_\_\_\_\_\_\_\_\_\_\_\_\_\_\_\_ *(doplní sa po vykonaní VO na realizáciu stavby)*, zo dňa \_\_\_\_\_\_\_\_\_\_\_ *(doplní sa po vykonaní VO na realizáciu stavby)* (ďalej ako „Zmluva o dielo“).

**1.3** Rozsah prác, ktoré bude stavebný dozor vykonávať, je stanovený v Prílohe č. 1.

**1.4** Objednávateľ sa zaväzuje, že za vykonávanie kontrolnej činnosti uhradí stavebnému dozoru dohodnutú odmenu podľa článku 5 a poskytne mu dojednané spolupôsobenie podľa článku 7 Zmluvy.

**Článok 2**

**ROZSAH PREDMETU ZMLUVY**

**2.1** Rozsah výkonu kontrolnej činnosti zahŕňa najmä:

a) oboznámenie sa s podkladmi na základe ktorých sa pripravuje investičná akcia, najmä s projektom a obsahom Zmluvy o dielo medzi objednávateľom a zhotoviteľom stavby,

b) spolupráca s projektantom vykonávajúcim autorský dozor,

c) kontrola stavebného denníka,

d) zvolávanie kontrolných dní a vyhotovenie zápisov,

e) bezodkladne informovanie objednávateľa o všetkých závažných okolnostiach,

f) odsúhlasovanie prípadných dodatkov a zmien, ktoré nezvyšujú náklady stavby, nepredlžujú lehotu prác a nezhoršujú parametre stavby (ostatné dodatky a zmeny predkladať s vlastným vyjadrením objednávateľovi),

g) sledovanie predpísaných prác, kontrolu ich výsledkov a vyžadovanie dokladov, ktoré preukazujú kvalitu vykonaných prác,

h) kontrolu postupu prác podľa časového plánu stavby a Zmluvy o dielo a upozornenie zhotoviteľa na nedodržanie termínov, vrátane prípravy podkladov pre uplatňovanie sankcií,

ch) zabezpečenie riadneho odovzdania a prevzatia stavby resp. preberacieho konania,

i) spísanie vád a nedorobkov,

j) kontrola odstraňovania vád a nedorobkov zistených pri preberaní v dohodnutých termínoch,

k) kontrola odstraňovania vád v rámci záručnej lehoty

l) a ostatné činnosti podľa Prílohy č. 1. Príloha č. 1 je nedeliteľnou súčasťou zmluvy.

**Článok 3**

**VYKONÁVANIE STAVEBNÉHO DOZORU**

**3.1** Stavebný dozor bude vykonávaný priamo na stavbe. Investor vyžaduje  prítomnosť stavebného dozoru na stavbe min. tri dni v týždni. Dni  vykonávania stavebného dozoru sa určia po dohode s investorom pri zahájení prác.

**3.2** Pri vykonávaní kontrolnej činnosti je stavebný dozor povinný kontrolovať spôsob a postup uskutočňovania stavby tak, aby sa zaručila bezpečnosť a ochrana zdravia pri práci, v súlade s nariadením vlády č. 396/2006 Z. z. o minimálnych bezpečnostných a zdravotných požiadavkách na stavenisko a súvisiacich predpisov.

**3.3** Pri vykonávaní kontrolnej činnosti je stavebný dozor povinný kontrolovať dodržiavanie projektovej dokumentácie, všeobecne záväzných právnych predpisov, technických noriem a dojednaní Zmluvy o dielo a tejto Zmluvy. Stavebný dozor sa bude riadiť východiskovými podkladmi objednávateľa a dohodami zmluvných strán.

Stavebný dozor je oprávnený a povinný urobiť príslušné zápisy do protokolu o odovzdaní a prevzatí diela.

**Článok 4**

**LEHOTY PLNENIA ZÁVÄZKOV**

**4.1** Stavebný dozor sa zaväzuje, že kontrolnú činnosť, dojednanú podľa článku 1 a článku 2 tejto zmluvy, bude vykonávať v čase od odovzdania staveniska stavby až po kolaudáciu celej stavby, vrátane jej vykonávania počas plynutia záručných lehôt vyplývajúcich zo Zmluvy o dielo, ak objednávateľ uplatní právo reklamácie, a to v dohodnutých termínoch.

**Článok 5**

**ODMENA ZA VÝKON STAVEBNÉHO DOZORU**

**5.1** Odmena za výkon stavebného dozoru podľa článku 1 a 2 tejto zmluvy je stanovená dohodou zmluvných strán v súlade so zákonom Národnej rady Slovenskej republiky č. 18/1996 Z. z. o cenách a vyhlášky Ministerstva financií Slovenskej republiky č. 87/1996 Z. z., ktorou sa vykonáva zákon Národnej rady Slovenskej republiky č. 18/1996 Z. z. o cenách, v znení neskorších predpisov.

**5.2** Objednávateľ zaplatí stavebnému dozoru odmenu za činnosť v rozsahu podľa článku 1 a 2 tejto zmluvy vo výške

Celková cena zmluvy bez DPH: €

Sadzba DPH: 20 % €

Celková cena s DPH: €

(slovom: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_EUR)

**5.3** Objednávateľ sa zaväzuje uhrádzať zhotoviteľovi cenu za vykonané práce na základe troch faktúr, a to nasledovne:

1. prvá faktúra bude vystavená vo výške 35% z celkovej ceny diela po odsúhlasení investorom stavby prvej faktúry vystavenej Zhotoviteľom stavebného diela za vykonané stavebné práce,
2. druhá faktúra bude vystavená vo výške 35% z celkovej ceny diela po odsúhlasení investorom stavby druhej faktúry vystavenej Zhotoviteľom stavebného diela za vykonané stavebné práce,
3. tretia, záverečná faktúra vo výške 30 % z celkovej ceny diela bude vystavená po doručení všetkých kolaudačných rozhodnutí od príslušných stavebných úradov.

Prílohou faktúrou bude protokol stavebného dozoru o vykonaní práce za každý mesiac samostatne, overený príslušným zamestnancom Objednávateľa.

Obe zmluvné strany svojím podpisom tejto zmluvy vyhlasujú, že ich vzájomné práva a povinnosti nie sú v hrubom nepomere a so 30 dňovou splatnosťou faktúr obe zmluvné strany bezvýhradne súhlasia.

**5.4** Stavebný dozor je/nie je platcom DPH, sadzba DPH bude/nebude účtovaná.

**5.5** V odmene stavebného dozoru sú zahrnuté všetky náklady, ktoré stavebný dozor účelne vynaloží pri plnení svojho záväzku.

**Článok 6**

**PLATOBNÉ PODMIENKY A SANKCIE**

**6.1** Podkladom pre úhradu dohodnutej odmeny za výkon stavebného dozoru v rozsahu podľa článku 1 a 2 tejto zmluvy bude faktúra.

**6.2** Faktúra bude splatná v lehote do 30 dní od jej doručenia. Za deň splatnosti sa považuje deň odpísania dlžnej sumy z účtu Objednávateľa v prospech účtu stavebného dozoru.

**6.3** Faktúru spolu s prílohami zhotoviteľ predloží objednávateľovi v piatich (5) originálnych vyhotoveniach. Faktúra musí spĺňať náležitosti daňového dokladu podľa § 74 ods. 1 zákona č. 222/2004 Z.z. o dani z pridanej hodnoty v znení neskorších predpisov. Vo faktúre bude uvedený názov projektu: **REVITALIZÁCIA BÝVALEJ PRIEMYSELNEJ ZÓNY NA ŠÁVOĽSKEJ CESTE BROWN FIELD FIĽAKOVO,** Project ID: **SKHU/1802/3.1/011,** Project Acronym: **DevInvestEnviro“**

**6.4** V prípade, že faktúra nebude obsahovať tieto náležitosti, Objednávateľ má právo vrátiť ju v lehote splatnosti na doplnenie a prepracovanie stavebnému dozoru. Stavebný dozor túto faktúru podľa charakteru nedostatkov buď opraví, alebo vystaví novú faktúru. U tejto opravenej (novej) faktúry vyznačí novú lehotu splatnosti a doručí do podateľne.

**6.5** Vrátením faktúry sa preruší splatnosť faktúry a nová splatnosť začne plynúť od doručenia novej faktúry.

**6.6** Objednávateľ môže Zmluvu na výkon stavebného dozoru kedykoľvek čiastočne alebo v celom rozsahu vypovedať. Výpoveď nadobúda účinnosť doručením výpovede stavebnému dozoru. Za činnosť riadne uskutočnenú do účinnosti výpovede má stavebný dozor nárok na pomernú časť odplaty podľa počtu hodín preukázateľne vykonaného stavebného dozoru ku dňu vypovedania Zmluvy na výkon stavebného dozoru.

**6.7** Zmluvné sankcie:

**a)** v prípade, ak stavebný dozor pri vykonávaní kontrolnej činnosti poruší povinnosti ustanovené podľa článku 1 a 2 tejto zmluvy, má Objednávateľ právo na uplatnenie zmluvnej pokuty, a to až do výšky 10 % z odmeny, ktorá mu prináleží podľa bodu 5.2 za výkon kontrolnej činnosti.

**b)** sankcie voči Objednávateľovi zo strany stavebného dozoru vo výške 0,05 % z maximálnej celkovej odmeny uvedenej v bode 5.2 tejto zmluvy, ak Objednávateľ neuhradí v termíne dohodnutú sumu podľa bodu 6.2 tohto článku, za každý deň omeškania.

**Článok 7**

**SPOLUPÔSOBENIE OBJEDNÁVATEĽA**

**7.1** Objednávateľ sa zaväzuje, že poskytne stavebnému dozoru v nevyhnutnom rozsahu potrebné spolupôsobenie, spočívajúce najmä v poskytnutí projektovej dokumentácie a kópie Zmluvy o dielo na stavbu.

**7.2** Objednávateľ sa zaväzuje zabezpečiť poskytnutie súčinnosti zhotoviteľa pri kontrole spôsobu vykonávania diela podľa § 550 až 559 zákona č. 513/1991 Zb. Obchodného zákonníka.

**Článok 8**

**PLNOMOCENSTVO**

**8.1** Stavebný dozor bude voči tretím osobám vystupovať ako splnomocnený zástupca Objednávateľa a konať bude v mene Objednávateľa.

**8.2** Toto plnomocenstvo končí uplynutím lehoty plnenia záväzku podľa článku 4 tejto zmluvy.

**Článok 9**

**ZODPOVEDNOSŤ ZA VADY A NÁHRADA ŠKODY**

**9.1** Stavebný dozor sa zaväzuje vykonávať kontrolnú činnosť riadne a včas, v súlade s podmienkami ustanovenými v tejto zmluve a v súlade s platnou legislatívou.

**9.2** Stavebný dozor je povinný postupovať pri vykonávaní kontrolnej činnosti s odbornou starostlivosťou. Činnosť na ktorú sa zaviazal, je povinný uskutočňovať podľa pokynov Objednávateľa (ktoré musia byť v súlade s platnými predpismi a normami) a v súlade s jeho záujmami, ktoré stavebný dozor pozná alebo musí poznať. Stavebný dozor nezodpovedá za vady, ktoré boli spôsobené použitím podkladov prevzatých od Objednávateľa a ani pri vynaložení odbornej starostlivosti nemohol zistiť ich nevhodnosť, prípadne na ich nevhodnosť Objednávateľa upozornil a Objednávateľ na ich použití trvalo.

**9.3** Stavebný dozor zodpovedá za škodu na veciach prevzatých od Objednávateľa na výkon kontrolnej činnosti. Stavebný dozor zodpovedá za škodu, ktorá vznikne Objednávateľovi v súvislosti s výkonom kontrolnej činnosti, ak kontrolná činnosť nebola vykonávaná s odbornou starostlivosťou, riadne, alebo včas.

**Článok 10**

**OSTATNÉ USTANOVENIA**

**10.1** Zmluva sa uzatvára za účelom zabezpečenia kvalitnej, profesionálnej, komplexnej a v prospech Objednávateľa vykonávanej činnosti stavebného dozoru podľa článkov 1 a 2 tejto zmluvy tak, aby bola dodržaná lehota realizácie stavby.

**10.2** Objednávateľ sa zaväzuje, že pristúpi na zmenu záväzku v prípadoch, kedy sa po uzavretí zmluvy zásadne zmenia východiskové podklady, rozhodujúce pre uzavretie tejto zmluvy, alebo vzniknú nové požiadavky Objednávateľa. Objednávateľ je povinné pristúpiť ku zmenu zmluvy vtedy, ak dôjde k omeškaniu so splnením jeho povinností poskytnúť spolupôsobenie, dojednané v tejto zmluve.

**10.3** Stavebný dozor predloží Objednávateľovi, v deň podpisu tejto Zmluvy, fotokópiu platného Osvedčenia o odbornej spôsobilosti stavebného dozoru.

**Článok 11**

**ZÁVEREČNÉ USTANOVENIA**

**11.1** Táto zmluva nadobúda platnosť dňom podpísania oboma zmluvnými stranami.

**11.2** Zmluva s úspešným uchádzačom nadobúda účinnosť po nadobudnutí účinnosti Zmluvy o dielo so Zhotoviteľom stavby na realizáciu stavebného diela.

V prípade neuzavretia zmluvy so Zhotoviteľom stavby na realizáciu stavebného diela alebo nenadobudnutia účinnosti ZoD na realizáciu stavebného diela so zhotoviteľom si verejný obstarávateľ vyhradzuje právo zmluvu anulovať.

Stavebný dozor podpisom tejto zmluvy dáva výslovný súhlas so zverejnením celého znenia tejto zmluvy a jej prípadných dodatkov.

**11.3** Táto zmluva sa uzatvára na dobu určitú od nadobudnutia jej účinnosti do kolaudácie celej stavby v súlade so Zmluvou o dielo na realizáciu stavebného diela.

**11.4** Túto zmluvu je možné meniť a dopĺňať iba písomnými dodatkami podpísanými oprávnenými zástupcami oboch zmluvných strán. Dodatky budú tvoriť neoddeliteľnú súčasť Zmluvy.

**11.5** Táto zmluva je vyhotovená v šiestich (6) rovnopisoch, z ktorých štyri (4) si ponechá Objednávateľ a dva (2) Poskytovateľ.

**11.6** Zmluvné strany si túto zmluvu prečítali, jej obsahu porozumeli a vyhlasujú, že túto zmluvu uzatvárajú na základe svojej slobodnej vôle, čo potvrdzujú vlastnoručnými podpismi.

Vo Fiľakove, dňa V , dňa

....................................................... ................................................

 Mgr. Attila AGÓCS, PhD.

primátor mesta stavebný dozor

**Príloha č. 01**

Pri vypracovaní cenovej ponuky záujemca musí byť vedomý toho, že predložená cenová ponuka zahŕňa nasledovné činnosti.

1. Dohodnuté základné činnosti stavebného dozoru **pred zahájením realizácie stavby** sú najmä nasledovné:
2. v spolupráci s Objednávateľom zabezpečiť, aby stavba bola označená vhodným spôsobom;
3. vypracovať čitateľný a výstižný „Zápis z odovzdania staveniska“, ktorý podpíše stavbyvedúci zhotoviteľa, investor stavby, projektový manager stavby a stavebný dozor. Stavebný dozor musí potvrdiť odovzdanie staveniska aj v stavebnom denníku.
4. Dohodnuté základné činnosti stavebného dozoru **v priebehu realizácie stavby** sú najmä nasledovné:
	* + 1. Stavebný dozor bude vykonávaný priamo na stavbe. Investor vyžaduje  prítomnosť stavebného dozoru na stavbe min. tri dni v týždni. Dni  vykonávania stavebného dozoru sa určia po dohode s investorom pri zahájení prác.
			2. **zrealizovať výkon IČ a občasného SDO** pre stavebnú časť stavby - podľa § 46b zákona č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov a tejto zmluvy;
			3. sledovať spôsob a postup uskutočňovania stavby tak, aby sa zaručila bezpečnosť a ochrana zdravia pri práci, riadna inštalácia a prevádzka technického vybavenia na stavbe, odborné ukladanie stavebných výrobkov a hmôt, vhodnosť ich použitia a odborné ukladanie strojov a zariadení, zabezpečiť a kontrolovať koordináciu prác a dodávok na stavbe;
			4. prísne dbať na dodržiavanie podmienok uvedených v rozhodnutiach vydaných na uskutočnenie stavby, najmä stavebnom povolení, vyjadreniach dotknutých organizácií a orgánov štátnej správy, resp. iných dokladoch, a povoleniach potrebných pre výstavbu;
			5. zabezpečiť všetky potrebné zmeny vydaných dokladov a povolení na realizáciu diela;
			6. zabezpečiť, evidovať a uschovať všetky doklady a dokumentáciu dokončených častí stavby;
			7. kontrolovať a odsúhlasovať dodatky a zmeny projektu, ktoré nezvyšujú cenu stavebného objektu alebo prevádzkového súboru, nepredlžujú lehotu výstavby, nezhoršujú parametre stavby ani jej prevádzkové a úžitkové vlastnosti;
			8. kontrolovať a odsúhlasovať vecnú správnosť a úplnosť oceňovaných podkladov (súpisy vykonaných prác);
			9. kontrolovať a vypracovať súpisy nevykonaných / nerealizovaných stavebných prác. Tieto súpisy stavebný dozor predloží investorovi stavby vždy do posledného dňa aktuálneho mesiaca;
			10. kontrolovať tie časti stavby, činnosti resp. časti diela, ktoré budú pri ďalšom postupe výstavby zakryté, alebo sa stanú neprístupnými. Výsledky kontroly dozor je povinný zapísať do stavebného denníka;
			11. spolupracovať so spracovateľom PD a so zhotoviteľom stavby pri navrhovaní opatrení na odstránenie prípadných chýb PD. Všetky konzultácie musia prebiehať v elektronickej forme formou emailu. O príslušnej komunikácii musí byť oboznámený aj investor stavby, a to tak že pri elektronickej komunikácii musí byť zaradený do kópie emailu. Menný zoznam bude poskytnutý v dokumentácii „Zápis z odovzdania staveniska;“
			12. bezodkladne písomnou (elektronickou formou) informovať investora (menný zoznam podľa Zápisu z odovzdania staveniska) o všetkých závažných skutočnostiach na stavbe;
			13. pripravovať v spolupráci so zhotoviteľom, projektantom a  zodpovedným pracovníkom investora **zmenové listy** stavby;
			14. dôsledne kontrolovať a sledovať, či sú na uskutočnenie stavby navrhnuté a použité iba stavebné výrobky, ktoré sú v zmysle § 43f Stavebného zákona a podľa osobitných právnych predpisov vodné na použitie v stavbe, či zhotoviteľ (resp. jeho subdodávatelia) dodržiavajú všetky požiadavky na stavbu, najmä v zmysle § 43d Stavebného zákona a súvisiacich právnych predpisov, technických noriem, podmienky a rozhodnutia vydané na uskutočnenie stavby, či zabezpečujú vykonanie predpísaných skúšok materiálov, konštrukcií, zariadení a prác a kontrolovať výsledky skúšok vrátane evidovania dokladov o výsledkoch týchto skúšok. Zároveň stavebný dozor je povinný zúčastňovať sa na príprave a vykonaní komplexného vyskúšania diela alebo jeho funkčnej časti;
			15. v priebehu výstavby postupne od zhotoviteľa vyžadovať, evidovať a archivovať všetky potrebné doklady, preukazujúce kvalitu diela, vykonaných prác a dodávok (osvedčenia o akosti všetkých materiálov a konštrukcií, certifikáty materiálov a výrobkov, vyhlásenia o zhode stavebných výrobkov, atesty, zápisnice, osvedčenia, protokoly o vykonaných skúškach materiálov a pod.). Stavebný dozor je povinný vyžiadať od zhotoviteľa a skontrolovať doklady k materiálom a výrobkom pred ich zabudovaním do diela. Zhotoviteľ môže zabudovať len výrobky, ktoré sú specifikované v ZoD.;
			16. sledovať vedenie stavebného denníka, vykonávať potrebné záznamy ako osoba poverená výkonom stavebného dozoru a upozorňovať investora stavby na závažné zápisy v stavebnom denníku. Stavebný dozor musí archivovať jednu kópiu stavebného denníka;
			17. kontrolovať postup prác podľa zmluvne dohodnutého harmonogramu postupu prác, bezodkladne upozorňovať zhotoviteľa na nedodržanie dohodnutých termínov a spolupracovať pri prerokovaní návrhov opatrení zhotoviteľa, smerujúcich k odstráneniu následkov, vzniknutých oneskorením postupu prác;
			18. pripraviť podklady pre odovzdanie a prevzatie stavby alebo jej častí a povinnosť zúčastniť sa na konaní za účelom odovzdania a prevzatia riadne dokončeného diela;
			19. zabezpečiť cestou zhotoviteľa stavby resp. jeho subdodávateľov vypracovanie dokumentácie skutočného vyhotovenia stavby pre kolaudačné konanie;
			20. vyžiadať od zhotoviteľa a skontrolovať všetky potrebné doklady, ktoré sa na dielo vzťahujú a ktoré zhotoviteľ pripraví k odovzdaniu a prevzatiu diela ako aj ku kolaudačnému konaniu;
			21. zabezpečenie zmien potrebných povolení;
			22. stavebný dozor z každého kontrolného dňa pripraví samostatný číslovaný Protokol z kontrolného dňa, ktorý obsahuje podrobný popis prejedaných vecí s príslušnými opatreniami, určenie zodpovednej osoby za vyriešenie úlohy s termínom;
			23. a ostatné výkony technického dozoru investora stavby podľa prílohy č. 5 (UNIKA Bratislava s.r.o., rok 2021-2022).
5. Dohodnuté základné činnosti stavebného dozoru **po dokončení stavby** sú najmä nasledovné :
	* 1. kontrolovať, či zhotoviteľ riadne odstraňuje vady a nedorobky, zistené pri odovzdaní a prevzatí diela v dohodnutých termínoch a potvrdiť doklady o odstránení vád a nedorobkov;
		2. zabezpečenie kolaudačného rozhodnutia, ako aj povolenia na skúšobné prevádzkovanie /užívanie) stavby alebo jej časti;
		3. povinnosť zúčastniť sa na kolaudačnom konaní;
		4. povinnosť zúčastniť sa na vyhodnotení skúšobnej prevádzky;
		5. kontrolovať vypratanie staveniska, vrátane potvrdenia dokladu o vyprataní staveniska a kontroly zhotoviteľa pri odstraňovaní odpadov, ktoré musí byť v súlade s platnými právnymi predpismi;
		6. spolupracovať so zhotoviteľom a zástupcom investora stavby (projektovým manažérom) pri uplatňovaní požiadaviek vyplývajúcich z  kolaudačného rozhodnutia.